የደደቢቱ ወያኔ ስለኢትዮጵያ ያለው እምነትና አመለካከት አይደለም እኛ ኢትዮጵያውን ዓለም ስለኢትዮጵያ ከሚያውቀው ፍጹም የተቃረነ ነው። ኢትዮጵያን የመቶ ዓመት ታሪክ ያላት ሀገር አድርጎ፣ በቅኝ ገዢነት ኮንኖ፣ ህዝቡን በገዢና ተገዢ ፈርጆ፣ ራሱን ነጻ አውጪ ብሎ ወዘተ የተፈጠረ ድርጅት እንደመሆኑ፤ ቁመቱም ሆነ ወርዱ፣ አስተሳሰቡም ሆነ ድርጊቱ፣ ዓላማውም ሆነ ግቡ ለኢትዮጵያ የማይመጥን መሆኑ ነው ስረ ችግሩ። ለዚህ ደግሞ ከደደቢትም ሆነ ከቤተ መንግሥት የተጻፉና የተነገሩ ዓላማዎቹን መመርመር ሳያስፈልገን ህወሓት የሚለው መጠሪያው ብቻ በቂ ማስረጃ ይሆናል። አንድን የኢትዮጵያ ክፍል ነጻ እናወጣለን ብለው እንጂ፤ የኢትዮጵያን መንበረ ሥልጣን ጨብጠው በኢትዮጵያ ዴሞክራሲያዊ ሥርዓትን ለማምጣት የተወለዱ ባለመሆናቸው ነው ሃያ አምስት ዓመት ሙሉ ምኒልክ ቤተ መንግሥት ተቀምጠው የደደቢት ሕልማቸውን መተው አይደለም ነጻ አውጪ የሚለውን ስማቸውን መቀየር ያልቻሉት።
